Uutisissa: Osoittamassa vieraanvaraisuutta muukalaiselle.
USA:ssa seurakunnat palvelevat pakolaisia.
Miten ne auttavat afganistanilaisia asettumaan?
Ja: Kiitospäivän edellä muistelemme ensimmäisiä uudisasukkaita.
Miten he loivat vapauden periaatteet, jotka ovat muovanneet kansakuntaa.
Ja palaamme ajassa ensimmäiseen kiitospäivään.
Mikä oli ihme sen takana?
Tapaamme orjasta uudisasukkaiden sankariksi nousseen miehen.
KRISTILLISEN MAAILMAN UUTISET
Tervetuloa uutisten pariin!
Amerikkaan on asettumassa noin 50 000 afgaanipakolaista.
Kuka auttaa heitä aloittamaan uuden elämän vieraassa maassa?
Monilla paikkakunnilla heitä ovat ensimmäisenä vastassa seurakunnat.
Ulkomaankirjeenvaihtaja Heather Sells -
jatkaa Fort Worthista Texasista.
Pakolaisille on opetettu englantia -
Southcliffin baptistiseurakunnassa jo 20 vuotta.
Alussa kielenoppijat olivat Bosniasta.
Nykyään moni on sotaa käyvistä maista.
Texas valmistautuu vastaanottamaan yli 4 000 pakolaista Afganistanista.
Heitä ovat etunenässä vastaanottamassa seurakunnat.
Southcliff on aina auttanut pakolaisia.
Helmand Wardak saapui perheineen kuusi vuotta sitten.
Perheellä menee hyvin paljolti Southcliffin ansiosta.
Englannin tuntien lisäksi seurakunta tarjoaa yhteisön ja turvaverkon.
Yhteiskunnan asumis- ja ruokatuki loppuu puolen vuoden jälkeen.
Useimmiten pakolaiset jäävät oman onnensa nojaan.
Silloin Southcliffin kaltaiset seurakunnat tulevat hätiin.
Pohjois-Texasissa sadat ovat ilmoittautuneet ja kouluttautuneet -
vapaaehtoisiksi auttaakseen afganistanilaisia.
Northwood-seurakunta auttaa kolmea perhettä.
Hankimme kolmelle perheelle asunnot vuodeksi.
April Haile ilmoittautui vapaaehtoiseksi seurattuaan uutisia Afganistanista.
Katselin uutisista, kuinka kaikki eteni.
Tunsin oloni avuttomaksi. Mietin, kunpa voisin tehdä jotain.
Kun kuulin, että seurakunta aikoo auttaa muutamaa perhettä, -
se oli minulle vastaus.
Aprilin asenne voi olla merkki -
muutoksesta suhtautumisessa pakolaisiin.
Trumpin hallinto leikkasi pakolaiskiintiötä 15 000:een.
Osa uskontotaustaisista järjestöistä, kuten World Relief, -
joutui irtisanomaan väkeä ja sulkemaan toimipisteitä.
Pew-kyselyssä v. 2018 yhä harvempi valkoinen evankelikaali tuki pakolaisia.
Monet pohtivat, onko seurakunta menettämässä palvelunäkyä.
Nyt Bidenin hallinto aikoo ottaa lisää pakolaisia.
Järjestöt tekevät jo valmisteluja.
Ne palkkaavat väkeä, rekrytoivat vapaaehtoisia ja täyttävät varastoja.
Ensi vuonna Pohjois-Texasin World Relief auttaa -
neljä kertaa enemmän pakolaisia kuin v. 2020.
Toimisto ja henkilöstö kasvavat nopeasti.
Northwoodin pastori ja World Relief -kumppani Bob Roberts -
hämmästelee vastaanottoa.
On käynnissä muutos. Palaamme juurillemme.
Pontimena on iso joukko kristittyjä, -
joilla on yhteyksiä Afganistaniin, ja veteraanit.
Muistetaan, että olemme käyneet sotaa.
Olemme ottaneet ihmisiltä apua ja marginalisoineet heidät.
Emme voi jättää heitä. Se ei ole amerikkalaista.
Pakolaiset toivat muutoksen, sanoo Southcliff-pastori Stu Cocanougher.
Seurakunnassamme on vainottuja kristittyjä, -
jotka ovat kiitollisia saadessaan olla maassa, -
jossa he voivat palvella Jeesusta ilman pelkoa.
Ja seurakunnat muuttavat ihmisten elämää.
Tulkki Zaheer pakeni elokuussa Afganistanista -
vaimonsa ja lapsensa kanssa.
Seurakunta pitää meistä huolta.
Meistä on pidetty huolta ensimmäisestä päivästä tähän saakka.
Seurakunnan jäsen takasi Zaheerin asunnon.
Nyt Zaheer etsii töitä.
Wardak yrittää auttaa 20:tä sukulaistaan, -
jotka työskentelivät USA:lle mutta eivät pääse maasta.
Yritämme vain puhua heille joka päivä ja rauhoitella heitä.
Aloittaessaan elämää alusta ja auttaessaan omaisia kotona -
he kohtaavat monia vaaroja ja outoja asioita.
Aina vain enemmän on kuitenkin seurakuntia, -
jotka auttavat heitä uudessa kulttuurissa -
ja osoittavat Kristuksen rakkautta.
Pohjois-Texasista, Heather Sells, CBN News.
Kiitos Jumalalle seurakunnasta. Tulossa: -
Miten Amerikan ensimmäisten uudisasukkaiden usko -
muovasi kansakuntaa?
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Kiitospäivän alla muistelemme uudisasukkaita, -
jotka tulivat Amerikkaan uskonnonvapauden perässä.
Heidän liittonsa ja itsehallintonsa muovasivat perustuslakia ja hallintoa.
He uskoivat, että vapauden puolesta kannattaa kuolla. Paul Strand.
Jerry Newcomben dokumentti "The Pilgrims" tarkastelee -
51 uudisasukkaan ensimmäistä talvea ja vaikutusta tulevaan kansakuntaan.
Pieni ryhmä heijastaa hyvin suuren varjon.
Dokumentista: -
Tiesitkö, että USA:n asukkaista 10 % on Mayflower-jälkeläisiä?
30 miljoonaa ihmistä 51:stä.
Uudisasukkaat käytännössä perustivat Amerikan.
Englannissa kaikkien oli pakko kuulua Englannin kirkkoon -
ankaran rangaistuksen uhalla.
Jos poikkesi virallisesta linjasta, uskova voitiin pidättää.
Tai tappaa. Niinpä he pakenivat.
He halusivat palvella Jeesusta evankeliumin puhtaudessa.
Kuningas ei antanut heidän seurata omaatuntoa. Siksi he pakenivat.
He uskoivat Raamatun radikaaleihin ajatuksiin -
Jumalan antamista oikeuksista ja vapaudesta hallita itse itseään.
Mayflower oli rahtilaiva.
Arvokkain Atlantin yli tullut rahti oli Raamatusta kummunneet aatteet -
uudisasukkaiden sydämissä.
Tuulet puhalsivat heidät hallinnottomalle alueelle.
He tekivät liiton uudenlaisesta hallinnosta.
Heiltä tuli Mayflowerin sopimus itsehallinnosta Jumalan alaisuudessa.
Se oli ensimmäinen askel kohti itsenäisyysjulistusta -
ja Yhdysvaltain perustuslakia.
Se poikkesi jyrkästi muista malleista, -
joissa kuningas hallitsi ylhäältä alaspäin.
Tässä se oli alhaalta ylöspäin. Kansa itse päätti laeista.
Se teki vapaudesta kulmakiven, kuten Liberty Bell kertoo.
Kellossa lukee: "Julistakaa vapautta koko maassa ja kaikille asukkaille."
On opetettu virheellisesti, -
että tulijat varastivat intiaaneilta ja sortivat heitä.
He olivat ystävällisiä intiaaneille.
He osoittivat heille rakkautta ja jumalisen tavan elää.
He söivät maahan haudattua maissia talvella henkensä pitimiksi.
Kun he myöhemmin tapasivat alkuperäiskansaa, -
he tarjoutuivat maksamaan maissit omistajalle.
He eivät varastaneet maata Plymouthissa. Se oli hylätty.
Kolme vuotta aiemmin alueella oli ollut kulkutauti.
Se oli tappanut noin 95 prosenttia seudun intiaaneista.
He eivät halunneet palata. Niin uudisasukkaat ottivat sen.
He osoittivat uskovansa tasa-arvoon.
Kerran uudisasukas tappoi intiaanin.
Uudisasukas joutui oikeuteen.
Intiaanit odottivat: -
Pilaoikeudenkäynti. Syyllinen päästettäisiin vapaaksi.
Niin ei käynyt. Uudisasukas todettiin syylliseksi. Hänet hirtettiin murhasta.
Intiaanit voivat nyt luottaa tasavertaisuuteen lain alla.
Uudisasukkaat osoittavat, että asian puolesta kannatti kärsiä ja jopa kuolla.
Mayflowerin kapteeni Jones tarjosi paluumatkaa.
Heistä puolet kuoli. He eivät olleet odottaneet sellaista.
Jones lupasi viedä kaikki halukkaat takaisin Englantiin.
Kukaan ei lähtenyt.
He tekivät Raamatun mukaan elämisestä periamerikkalaista.
Raamattu toimi oppikirjana. - Se oli avainkirja 200 vuotta.
Perustajat toivat Amerikkaan valistuneen vallankumouksen.
He siteerasivat Raamattua enemmän kuin muita.
Se oli alkusykäys brittityrannian hylkäämiselle.
He tunnistivat korkeamman, Jumalan lain, ja Jumalan vallan yli kansojen.
Laillista auktoriteettia tulee totella,-
mutta jos se haalii liikaa valtaa itselleen ja rikkoo Jumalan lakeja, -
silloin kuuliaisuus Jumalalle tarkoittaa tyrannien vastustamista.
Englannista vapauteen paenneet loivat perustan, -
joka muovasi Amerikkaa ja sen vapautta.
Paul Strand, Washington.
Tulossa: Kiitospäivän sankari.
Hänet siepattiin kotoa ja myytiin orjaksi.
Kuka oli Squanto? Miksi ilman häntä ei olisi kiitospäivää?
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Taivaan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Uudisasukkaita oli Amerikassa vastassa kovat olot.
Talvi 1620 oli niin ankara, että heistä puolet kuoli.
Selviytyneet olivat kuolla nälkään. Mikä muutti tilanteen?
Alkuperäiskansaan kuuluneen Squanton apu. Tässä Squanton tarina.
Apu tulee Herralta, joka Israelia varjelee.
Israelin Herra ei torku eikä nuku.
Hän on suojaava varjosi sinun oikealla puolellasi.
Hän varjelee lähtemisesi ja tulemisesi.
Talvella 1620 Plymouthin uudisasukkaat yrittävät sinnitellä.
Pitkä matka Amerikkaan oli vaatinut raskaan veron.
He olivat valmistautumattomia Uuden maailman haasteisiin.
Lähes puolet kuoli jo matkan alussa.
Kamppailun keskellä he nöyrtyivät Herran edessä ja pyysivät -
armoa ja huolenpitoa suojelemaan heitä ja vahvistamaan yhteisöä.
Rakas Herra, auta meitä tässä erämaassa.
Vastaus tuli Jumalan käden ohjaaman ja traagisen tapahtumasarjan kautta.
Se oli alkanut jo aiemmin paikallisen Tisquantum-nimisen pojan elämässä.
Elettiin 1600-luvun alkua alueella, jota pian kutsuttaisiin Massachusettsiksi.
Tisquantumia ja heimoa kiinnostivat seudulla veneellä vierailevat miehet.
Kerran englantilainen merimies Thomas Hunt, -
joka tavoitteli vilpillistä voittoa, -
saapui alueelle etsimään mahdollisuuksia.
Hunt rikkoi heimojen luottamuksen -
ja vei Tisquantumin ja 23 paikallista laivaansa.
Heidät pakotettiin ruumaan ja vietiin Espanjaan orjamarkkinoille.
Epäluottamus kasvoi matkan edetessä Tisquantumin sydämessä.
Hän mietti, miksi suuri henki salli tällaisen.
Laiva saapui viimein Espanjaan.
Tisquantum ei tiennyt, mitä tapahtuisi ja näkisikö hän enää koskaan kotia.
Espanjassa orjakauppiaat myivät heistä useita.
Ennen kuin tuli Tisquantumin vuoro, -
munkit puuttuivat peliin ja vapauttivat hänet.
Munkit ottivat hänet hoteisiinsa.
Hän oppi puhumaan espanjaa. Hän kuuli kristinuskosta, -
Raamatun Jumalasta ja Jumalan Pojasta, Jeesuksesta.
Hän oppi munkeilta omavaraistaloutta, kylvämistä ja sadonkorjuuta.
Tisquantum kiintyi munkkeihin ja oppi luottamaan heihin.
Mutta ajatus kotiinpaluusta oman kansan luo kaihersi jatkuvasti.
Hän kaipasi tuttuja paikkoja ja ihmisiä, joiden luota hänet oli riistetty.
Hän rukoili Jumalaa, että jonain päivänä hän voisi palata kotiin.
Jumala kuuli hänen rukouksensa.
Munkit suunnittelivat, miten Tisquantum saataisiin takaisin kotiin.
Se ei olisi helppoa eikä nopeaa, mutta suunnitelmaa lähdettiin toteuttamaan.
Hän tuli Englantiin John Slaney -nimisen liikemiehen palvelukseen.
Slaney halusi laajentaa kauppaa Uudessa-Englannin heimojen kanssa.
Tisquantum oppi puhumaan englantia sujuvasti.
Hän pääsisi takaisin Amerikkaan Stanleyn yhtiön tulkkina.
Toivo takaisin heimon pariin palaamisesta hypähti Tisquantumissa.
Tisquantum vietti Englannissa vielä muutamia vuosia. Hänen toivonsa eli.
Hän oli käynyt paikoissa, joita heimo ei osannut kuvitellakaan.
Hän halusi kertoa kaikesta.
Viimein vuonna 1619 kaikki oli valmista.
Hän purjehti taas meren yli. Tällä kerralla suunta oli koti.
Tulossa: Tisquantum kohtasi kotona sydäntä särkevän tiedon.
Miten Jumala käänsi kaiken tarkoitustensa mukaisesti?
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas. Tisquantum oli elänyt vuosia vierailla mailla, -
ja oli nyt palaamassa kotiin. Ilo oman väen näkemisestä -
muuttui pian suruksi. Hän alkoi kyseenalaistaa elämän merkitystä.
Päästyään oman maan kamaralle -
Tisquantum juoksi riemuissaan kyläänsä tapaamaan rakkaitaan.
Mutta siellä odotti rusentava näky.
Kulkutauti oli riehunut väen keskellä vain kuukausia aiemmin.
Kaikki olivat kuolleet. Heimosta vain Tisquantum oli jäljellä.
Hämillään ja yksin hän mietti olemassaoloa ja tarkoitusta.
Miksi hän oli kamppaillut vierailla mailla toivoa elätellen?
Miksi hän selvisi kotiin asti vain kohdatakseen hävityksen?
Kuoleman ajatuksetkaan eivät olleet kaukana.
Lähellä asuvat wampanoagit ottivat hänet heimoonsa.
Hän tunsi kuitenkin ulkopuolisuutta.
Tisquantum kuuli, että hänen vanhaan kyläänsä oli leiriytynyt eurooppalaisia.
He olivat englantilaisia. Hän puhui heidän kieltään ja tunsi tavat.
Hän näki, kuinka he kärsivät ja rukoilivat Jeesukselta apua ja toivoa.
Hänen kävi heitä sääliksi. Hän halusi auttaa.
Wampanoag-päällikön siunauksella hän ilmaisi itsensä.
Englantilaiset pelästyivät häntä hirveästi.
Suhteet paikallisiin eivät olleet parhaimmat. Ilmassa oli jännitteitä.
Tisquantum lähestyi porttia ja huusi täydellisellä englannilla.
Olen Tisquantum. Tässä on Iso Karhu. Emme ole aikeissa tehdä teille pahaa.
Se hämmästytti englantilaisia kovin.
He kutsuivat hänet sisään. Hän jäi asumaan leiriin.
Keväällä Tisquantum opetti englantilaisille, -
mitä hän oli oppinut heimoltaan ja munkeilta viljelystä ja lannoituksesta.
Hän toimi tulkkina ja rauhan välittäjänä alueen heimojen kesken.
Pian hän tunsi kotinsa olevan uudisasukkaiden luona.
Hän asui heidän kanssaan ja oli yksi heistä.
Syksyllä 1621 tuli runsas sato. Uudisasukkaat kukoistivat.
Jumala oli vastannut rukouksiin lähettämällä Tisquantumin -
ja korjannut tämän sydämen.
Marraskuussa uudisasukkaat järjestivät suuren juhlan -
ja kiittivät Jumalaa huolenpidosta.
Uudisasukkaiden johtaja William Bradford -
pyysi Tisquantumia kutsumaan wampanoagit kiitosjuhlaan.
He tulivat kolmeksi päiväksi. Seudulla oli rauha ja ilo.
Veljet, sisaret. Olemme koolla tänään kiitollisuus sydämissämme.
Herra armossaan istutti meidät tänne ja antoi meidän vahvistua.
Olemme kokeneet vastoinkäymisten, surun ja puutteen aikoja, -
mutta nyt Herra on antanut meille sadonkorjuun ja runsauden ajan.
Olemme kiitollisia Squantosta, -
joka on liittynyt pyhiinvaelluksellemme tänne palvelemaan Jumalaa vapaasti.
Hänen polkunsa ei ole ollut helppo, mutta Herra oli hänen kanssaan -
ja auttoi häntä ja lähetti hänet luoksemme.
Hän on vastaus niihin rukouksiin, joita täällä huokailimme, -
että Herra pitäisi meistä huolta väkevällä kädellään.
Jumalan käsi on kanssasi, eikä se ole ikinä hylännyt sinua.
Psalminkirjoittaja on sanonut: "Kiittäkää Herraa, sillä Hän on hyvä -
ja Hänen armonsa kestää iankaikkisesti."
Tänään ystävien, perheen ja naapuriemme kesken -
me julistamme tämän päivän kiitospäiväksi.
Me juhlimme ja kiitämme Herraa Hänen armostaan meitä kohtaan -
ja Hänen läsnäolostaan meidän kanssamme. Aamen.
Ilman Tisquantumia -
englantilaiset eivät ehkä olisi selvinneet alkuvuosista.
Tisquantum uskoi Jumalaan ja eli englantilaisten kanssa loppuun asti.
Hänet tultiin tuntemaan nimellä Squanto.
Hänen legendansa elää yhä ensimmäisen kiitospäivän tarinassa.
Jumala lähetti alkuperäisväestön edustajan vastaukseksi -
hädässä olevien epätoivoisiin rukouksiin.
Kiitos Jumalalle Squantosta, jota ilman ei olisi kiitospäivää.
Kiitos seurasta, näkemiin ja Jumalan siunausta!
Suomennos: Marianne Tenetz